สวัสดีครับคุณ ผมมีอาการแน่นอกแสบร้อนหน้าอกแล้วก็เรออยู่เกือบตลอด ต้องบอกก่อนผมเป็นสูบบุหรี่จัดไม่กินเหล้ากินเบียร์ทำงาน12ชั่วโมงทุกวันกินข้าวไม่เป็นเวลากินวันละ2ครั้ง อาการแน่นอกนี้เป็นมาประมาณ3สัปดาได้ เป็นๆหายๆ แต่พอมาเมื่อวานแน่นอกมากแสบร้อนหน้าอกแต่ไม่มีอาการเจ็บหรือจุกอะไรแค่แน่นอกแสบร้อนหน้าอกและก็เรอ เป็นตลอดทั้งวันถ้าแน่นอกมากก็จะหิวน้ำ ตอนนี้แน่นอกมากแสบร้อนมาก อยากถามว่าผมเป็นอะไรแล้วมีวิธีรักษาอย่างไรให้หายขาดบ้าง
สวัสดีค่ะ อาการแน่นหน้าอก แสบร้อนหน้าอก เรอบ่อย อาจเกิดจาก- โรคกรดไหลย้อน ซึ่งจะทำให้มีอาการแสบร้อนกลางอกหรือแน่นหน้าอก หรือมีน้ำรสเปรี้ยวหรือขมในคอ หรือเรอแล้วมีรสเปรี้ยว นอกจากนี้ก็อาจทำให้มีเรอบ่อย เจ็บคอ ระคายเคืองคอ คลื่นไส้หลังทานอาหาร เป็นต้น- โรคกระเพาะอาหารอักเสบ ซึ่งมักจะพบร่วมกับกรดไหลย้อน จะทำให้มีอาการปวดบริเวณท้องส่วนบน อาจเป็นบริเวณลิ้นปี่ลงไปถึงเหนือสะดือหรือปวดค่อนไปทางด้านซ้าย อาจปวดแบบจุกแน่น หรือแสบร้อน และปวดร้าวทะลุไปหลังได้ นอกจากนี้อาจมีอาการท้องอืด อาหารไม่ย่อย อิ่มเร็ว เรอบ่อย คลื่นไส้ อาเจียน เป็นต้นในเบื้องต้น แนะนำให้ทานอาหารอ่อน อาหารที่ย่อยง่าย และควรทานให้ครบ 3 มื้อ หรือมากกว่า 3 มื้อก็ได้ โดยแบ่งทานครั้งละน้อย ไม่ควรปล่อยให้ท้องว่างและหิว ทั้งนี้ ไม่ควรทานอาหารรสจัด รวมถึงห้ามทานรสเผ็ด ไม่ทานอาหารที่มีไขมันสูง เช่น อาหารทอดต่างๆ อาหารผัด ควรเคี้ยวช้าๆ ให้ละเอียด ไม่ทานและกลืนเร็ว ไม่ทานอาหารครั้งละปริมาณมากเกินไป ไม่ดื่มน้ำอัดลม อัดแก๊สต่างๆ รวมถึงชา กาแฟ โกโก้ แอลกอฮอล์ และไม่ควรทานอาหารก่อนนอนภายใน 2 ชั่วโมง ห้ามทานยาแก้ปวดในกลุ่ม NSAIDs เช่น แก้ปวดเมื่อย ปวดข้อ เป็นต้น นอกจากนี้แล้ว การสูบบุหรี่ ก็เป็นเป็นตัวกระตุ้นทำให้เกิดอาการได้เช่นกัน ดังนั้น ควรพยายามลดการสูบหุหรี่ลง หรือเลิกสูบได้ก็จะเป็นสิ่งที่ดีค่ะหากอาการยังไม่บรรเทา ออาจทานยาที่ช่วยยับยั้งการหลั่งกรด เช่น แรนิทิดีน (ranitidine) ยาโอเมพราโซล (omeprazole) เป็นต้น และยาที่ช่วยเพิ่มการเคลื่อนตัวของระบบทางเดินอาหาร ซึ่งช่วยให้อาหารเคลื่อนตัวออกจากกระเพาะอาหารเข้าสู่ลำไส้เล็กได้เร็วขึ้น เช่น ยาเมโทโคลพราไมด์ (metoclopramide) เป็นต้น ส่วนอาการเรอบ่อย อาจทานยาที่ช่วยการเกิดแก๊ส เพื่อลดอาการเรอ เช่น ไซเมทิโคน (simethicone), เอ็ม คาร์มิเนทิฟ (M. Carminative) มาเจสโต (magesto-F) เป็นต้นหากได้ปฏิบัติตัวดังกล่าวแล้ว อาการยังไม่ดีขึ้น รุนแรงขึ้น หรือมีอาการอื่นๆ อีก ก็ควรไปพบแพทย์เฉพาะทางอายุรกรรมค่ะ